Държавен вестник, бр. 10, 2026 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  10
(d)	Дължимата от Заемополучателя сума 
се счита за платена, когато Банката я 
получи. 
(e)	Всички отпускания на средства от и пла­
щания към Банката по този Договор се 
извършват чрез Сметката за отпускане 
на средства (за отпускания на средства 
от Банката) и Разплащателната сметка 
(за плащания към Банката).
5.3. Без прихващане от Заемополучателя
Всички плащания, които трябва да бъдат из­
вършени от Заемополучателя по този Договор, 
се изчисляват и извършват без (и освободени 
и чисти от всякакво приспадане) прихващане 
или насрещно вземане.
5.4. Прекъсване на платежните системи
Ако Банката определи (по свое усмотре­
ние), че е настъпил Случай на срив или ако 
Банката бъде уведомена от Заемополучателя, 
че е настъпил Случай на срив: 
(a)	Банката може и ако бъде поискано от 
Заемополучателя, ще се консултира със 
Заемополучателя, за да договори с него 
такива промени в изпълнението или ад­
министрирането на този Договор, как вито 
Банката може да сметне за необходими 
при създадените обстоятелства; 
(b)	Банката няма да бъде задължена да се 
консултира със Заемополучателя във 
връзка с промените, посочени в па­
раграф (a), ако по нейно мнение това не 
е практично да се направи при създаде­
ните обстоятелства и във всеки случай 
не е задължена да се съгласява с такива 
промени; и
(c)	Банката не носи отговорност за каквито и 
да е щети, разходи или загуби, възникнали 
в резултат на Случай на срив, нито за 
предприемането или непредприемането 
на каквото и да е действие съгласно или 
във връзка с този член 5.4. 
5.5.	 Прилагане на получените суми
5.5.A. Общи
Сумите, получени от Заемополучателя, ще 
погасяват неговите задължения за плащане 
само ако са получени в съответствие с усло­
вията на този Договор. 
5.5.B. Частични плащания
Ако Банката получи плащане, което е не­
достатъчно за погасяване на всички дължими 
към момента и платими суми от Заемополу­
чателя по този Договор, Банката прилага това 
плащане по реда, посочен по-долу:
(a)	пропорционално на всяка от неплатените 
такси, разходи, обезщетения и разноски, 
дължими съгласно този Договор;
(b)	всяка дължима, но неизплатена лихва 
по Договора;
(c)	всяка дължима, но неизплатена главница 
по Договора; и
(d)	всяка друга дължима, но неизплатена 
сума съгласно Договора.
5.5.C. Разпределяне на суми, свързани с 
Траншове
(a)	В случай на:
(i)	частично доброволно предсрочно 
погасяване на Транш, който подлежи 
на погасяване на няколко вноски, 
Сумата за предсрочно погасяване се 
прилага пропорционално към всяка 
неизплатена вноска или по искане 
на Заемополучателя в обратен ред на 
падежа; или
(ii)	частично принудително предсрочно 
погасяване на Транш, който подлежи 
на погасяване на няколко вноски, 
Сумата за предсрочно погасяване се 
прилага за намаляване на неизплате­
ните вноски в обратен ред на падежа.
(b)	Със сумите, получени от Банката след 
искане съгласно член 10.1 и приложени 
към даден Транш, се намаляват неизпла­
тените вноски в обратен ред на падежа. 
Банката може да прилага получените 
суми между Траншовете по свое усмо­
трение.
(c)	В случай на получаване на суми, които 
не могат да бъдат идентифицирани като 
приложими за конкретен Транш и за 
които няма споразумение между Банката 
и Заемополучателя относно прилагането 
им, Банката може да ги приложи между 
Траншовете по свое усмотрение.
Член 6
Ангажименти и задължения
на Заемополучателя 
Ангажиментите в този член 6 остават в сила 
от датата на Договора, докато има неизпла­
тена сума съгласно този Договор или докато 
Кредитът е в сила.
6.1. Използване на Средства от ЕИБ и 
наличност на други средства
(a)	Заемополучателят ще използва постъпле­
нията от Средствата от ЕИБ единствено 
за целите на финансирането на Подфи­
нансиранията, предназначени за Схемите, 
предмет на Писмото(ата) за разпределяне.
(b)	Заемополучателят гарантира, че раз­
полага с другите средства, изброени в 
Съображение (b), и че тези средства се 
изразходват до необходимата степен за 
финансирането на Проекта.
(c)	Заемополучателят няма да ангажира 
Средствата от ЕИБ за инвестиционни 
схеми, попадащи в област, за която все 
още не са изпълнени отключващите 
условия в съответствие с Регламента за 
общите разпоредби.
6.2. Завършване на Проекта
Заемополучателят гарантира, че Органи­
заторът и Крайните бенефициенти ще изпъл­
нят Проектът в съответствие с Техническото 
описание, което може да бъде периодично 
променяно с одобрението на Банката, и ще го 
завършат до посочената в него крайна дата.